Nevoja e refomimit të Islamit
Amerikanët shtrojnë pyetjen - A është Shteti Islamik vërtet Islamik?
Ndërsa militantët në Lindjen e Mesme kryejnë sulme ndaj personave të besimeve të tjera dhe shkatërrojnë objekte me vlera historike, të cilësuara si jo-islamike, në Amerikë po zhvillohet një debat i ndezur lidhur me rrënjët fetare të veprimeve të tyre. Korrespondenti i Zërit të Amerikës për çështje fetare, Jerome Socolovsky, njofton: Në shekullin e 16-të protestantët filluan një fushatë për shkatërrimin e statujat që ishin objekte kulti. Militantët në Irak kanë shkatërruar thesare të paçmuara, që ata i konsiderojnë si jo-islamike, duke duke ngjallur indinjatë në mbarë botën. Senatori i Karolinës së Jugut Lindsey Graham drejtoi një seanacë Senati me fokus tek grupi militant “Shteti Islamik”. Udhëheqësi i grupit, Abu Bakr al-Baghdadi, thotë se është “kalif” i perandorisë së krijuar myslimane. Aktivisti i krishterë konservator Jay Sekulow mendon se kjo thënie e islamikëve është autentike. Ndërsa ligjvënësit gjenden në vështirësi se si duhet t’i përgjigjen grupeve ekstremiste, ekziston një debat më i gjerë lidhur me çështjen në se ata duhet të shihen si pjesë e Islamit, apo si një devijim i besimit të tyre.” Profesori i studimeve islamike John Esposito, thotë se urdhëri në Kuran “për vrasjen e jobesimtarëve, kudo që ata gjenden”, nxirret jashtë kontekstit nga ekstremistët. Disa komentatorë argumentojnë se islamit i nevojitet një reformizëm i tipit të protestantëve, që të hedhë poshtë interpretimin tradicional të shkrimeve të shenjta. Historia europiane, sigurisht që ka pjesën e vet të konflikteve sektare. Sepse diçka që kapërcen kufijtë e kohës dhe të besimit, thotë Esposito, është shfrytëzimi i fesë për të legjitimuar pushtetin politik dhe luftrat.